Odota ensin, että ohjelma latautuu. Se laskee 15sta nollaan. Napsauta sen jälkeen Cancel-painiketta. Valitse ensimmäiseksi kaupunki, jonka säätiedotteen haluat nähdä. Seuraavassa ikkunassa on kaksi kenttää. Ylimmästä, jossa on State - Province - Country, valitaan maa. Valitse esimerkiksi Finland. Alimmasta, jossa on Primary city - Town - Airport, valitaan paikkakunta. Jos olet valinnut Finland, näet, mitä kaupunkeja voit valita. Valitse Helsinki tai Tampere. Watch These Cities -kentässä lukee nyt Finland - Helsinki. Napsauta Finland -Helsinki -kohdan vieressä olevaa pientä neliötä, niin Helsinki ilmestyy säätietojen kaupukiluetteloon. Luetteloon voi lisätä niin monta eri kaupunkia kuin haluat. Napsauta Save & Refresh -painiketta, niin asennusikkuna sulkeutuu ja näet säätiedotteet näytöllä. Ennen tätä vaihetta sinun on kuitenkin avattava yhteys Internetiin, josta ohjelma hakee tuoreet säätiedotteet. Jos haluat päivittää tiedot, valitse File-valikosta Refresh-kohta ja vahvista valinta napsauttamalla Now. Silloin ohjelma hakee verkosta tuoreimmat säätiedotteet. File-valikon Temperatur Display -kohdassa voit valita, näyttääkö ohjelma lämpötilan Celsiuksina vain Fahrenheiteina. Maps & Pictures -valikosta pääset hakemaan sääkuvia. Kaikkia kohtia ei ole otettu mukaan tähän demoon, mutta valittavana on ainakin Forecast & Satellite -kohta. Löydät sieltä Euroopan, ja sen kohdalta Forecast- ja Satellite-vaihtoehdot. Valitse jompikumpi näistä ja odota, kunnes ohjelma on hakenut tarvittavat tiedot. Näet pian kuvan Euroopan säästä tai vastaavan satelliittikuvan. Jos haluat muokata kaupunkien luetteloa, voit tehdä sen File-valikon Weather MAX Options -asetuksissa. Löydät samasta valikosta Exit-kohdan, josta voit poistua ohjelmasta.